Iċ-Ċentru għall-Kontroll u l-Prevenzjoni tal-Mard (CDC) fl-Istati Uniti żied lil Malta fil-lista ta' pajjiżi li huma ta' riskju kbir minħabba ż-żieda qawwija ta' każijiet tal-Covid-19. Dan ifisser li l-Istati Unit ma tirrakkomandax li wieħed isiefer lejn Malta sakemm mhux għal raġunijiet speċifiċi. Flimkien ma' Malta żdiedu l-Iżvezja u l-Moldova fuq din il-lista ta' pajjiżi li huma klassifikati fir-Raba' Livell. Fuq din il-lista jinsabu 88 pajjiż fosthom l-Unjoni Ewropea kollha . Is-CDC tirrakkomanda li jekk persuna bilfors se jkollha ssiefer lejn dawn il-pajjiżi, għandha tiżgura li tlaqqmet kompletament u tobdi l-miżuri relatati mal-Covid-19. Qabel, Malta kienet tinsab fuq il-lista tat-Tielet Livell fejn mhuwiex rakkomandat safar lejn dawn il-pajjiżi jekk ma tlaqqamtx kontra l-Covid. Illum, reġa nkiser ir-rekord ta' każijiet ġodda li nstabu f'24 siegħa. Illum: 1,337 każ ġdid; kważi 9,000 każ attiv